Legal Document

Category: 326

Text:
12. ΑΠΟΦΑΣΙΣ ΥΠΟΥΡΓΟΥ   ΕΘΝΙΚΗΣ ΑΜΥΝΗΣ Αριθ. 207372 της 30 Απρ./25 Μαΐου 1960  (ΦΕΚ Β΄ 221)  Περί χρόνου διοικήσεως και ενασκήσεως καθηκόντων αξιωματικών Βασ. Αεροπορίας προς απόκτησιν τυπικών προσόντων. 1. Έχοντες υπ’ όψιν: α)Το άρθρ. 16 του Ν.Δ. 4028/1959 «περί ιεραρχίας, προαγωγών και τοποθετήσεων των αξιωματικών των Ενόπλων Δυνάμεων». β)Το Ν.Δ. 2387/1953 «περί Υπουργείου Εθνικής Αμύνης και των Οργάνων της Ανωτάτης Διοικήσεως και Ελέγχου των Ενόπλων Δυνάμεων», ως ετροποποιήθη και συνεπληρώθη μεταγενεστέρως. γ)Την υπ’ αριθ. 31423/19.5.58 απόφασιν του επί της Εθνικής Αμύνης Υπουργού «περί αναθέσεως αρμοδιοτήτων εις τον Υφυπουργόν Εθνικής Αμύνης». δ)Την σημειωθείσαν ραγδαίαν οργάνωσιν και ανάπτυξιν της Βασ. Αεροπορίας, τους ισχύοντας Οργανισμούς ΓΕΑ, Αρχηγείων, Πτερύγων και Ανεξαρτήτων Σμηναρχιών, ως και την, εκ της εις το πρόσφατον παρελθόν ιδρύσεως νέων αεροπορικών Μονάδων και ειδικών τοιούτων, προκύπτουσαν δυσχέρειαν εφαρμογής των, περί ειδικών τυπικών προσόντων αξιωματικών ΕΒΑ, διατάξεων του άρθρ. 16 Ν.Δ. 4028/1959 και ε)την υπ’ αριθ. 51/1960 απόφασιν του Ανωτάτου Συμβουλίου Αεροπορίας. 2.Αποφασίζομεν τα κάτωθι, όσον αφορά τον χρόνον διοικήσεως ή πραγματικής ενασκήσεως καθηκόντων των αξιωματικών της Βασ. Αεροπορίας, προς απόκτησιν των υπό του προμνησθέντος άρθρ. 16 του Ν.Δ. 4028/1959 καθοριζομένων ειδικών τυπικών προσόντων: Ι.α)Ο χρόνος, καθ’ ον Αξιωματικός των αντιστοίχων Κλάδων, Κατηγοριών και Ειδικοτήτων υπηρέτησεν εις τας οικείας αεροπορικάς Μονάδας, Στρατιωτικά Καταστήματα, Επιτελικάς Υπηρεσίας και Διευθύνσεις Αεροπορικών Αρχηγείων, πλην των μη θεωρουμένων ως Μονάδων και ρητώς μνημονευομένων εν ταις κατωτέρω παρ. ΙΙ και ΙΙΙ της παρούσης, θεωρείται ως χρόνος Διοικήσεως ή πραγματικής ενασκήσεως καθηκόντων του βαθμού του, (οποτεδήποτε διανυθείς). Η εντός ( ) φράσις απηλείφθη δια της υπ’ αριθ. 207374 της 27 Μαΐου/9 Ιουν. 1961 (ΦΕΚ Β΄ 182) αποφ. Υπ. Εθν. Αμύνης ισχυσάσης από 13 Νοεμ. 1959.  Σελ. 184 β)Ο χρόνος νοσηλείας ή αδείας των αξιωματικών εν γένει, λόγω τραυματισμού εκ συμβάντος εν διατεταγμένη υπηρεσία ή συνεπεία αεροπορικού ατυχήματος εν διατεταγμένη πτήσει, μέχρι ενός έτους, υπολογίζεται ως χρόνος Διοικήσεως ή πραγματικής ενασκήσεως καθηκόντων δια τον βαθμόν ον φέρει ο Αξιωματικός.   γ)Ο χρόνος υπηρεσίας των Αξιωματικών εν γένει εις Στρατιωτικάς ή Ναυτικάς Μονάδας, αίτινες δεν υπάγονται εις την Β. Αεροπορίαν και έχουσι χαρακτηρισθή υπό του Γ.Ε.Σ. ή Γ.Ε.Ν. αντιστοίχως ως Μονάδες, εξαιρέσει των ρητώς μνημονευομένων τοιούτων εις τας κατωτέρω παρ. ΙΙ και ΙΙΙ της παρούσης, υπολογίζεται ολόκληρος ως χρόνος πραγματικής ενασκήσεως καθηκόντων του βαθμού των. δ)Ο χρόνος αποστολής εν γένει των Αξιωματικών εις εξωτερικόν δι’ εκτέλεσιν υπηρεσίας ή προς φοίτησιν εις εκπαιδευτικά Κέντρα ή Σχολάς, επί τω σκοπώ της εξειδικεύσεως ή περαιτέρω αξιοποιήσεως εις τας τελευταίας τεχνικάς εξελίξεις και τέχνην του πολέμου, υπολογίζεται ολόκληρος ως χρόνος πραγματικής ενασκήσεως καθηκόντων του βαθμού των. ε)Ο χρόνος υπηρεσίας των Επισ/γών Ι.Γ.Υ. εις Επιτελείον Αεροπορικών Αρχηγείων, Ανεξαρτήτου Σμηναρχίας και ως Αξιωματικών Επιχειρήσεων (Α.Ε.) Μοίρας ή Σμηναρχίας ή Ανεξαρτήτου Σμηναρχίας ή Πτέρυγος, εξομοιούται με τοιούτον υπηρεσίας εις Επιτελείον Πτέρυγος. ς)Ο χρόνος υπηρεσίας των Επισ/γών Ι.Γ.Υ. εις τους Κλάδους Α΄, Β΄ και Γ΄ Ανεξαρτήτους Διευθύνσεις Ασφαλείας Πτήσεων και Ερευνών, Αμυντικής Παραγωγής ως και Μ.Ε.Ε.Α. του Γ.Ε.Α., εξομοιούται με τοιούτον υπηρεσίας Επιτελείου Πτέρυγος. ζ)Ο χρόνος υπηρεσίας των Επισ/γών Ι.Γ.Υ. εις Γ.Ε.ΕΘ.Α., Κ.Υ.Π. και Διεθνή Συμμαχικά Στρατηγεία (Ν.Α.Τ.Ο.) εξομοιούται με τοιούτον υπηρεσίας εις Επιτελείον Πτέρυγος. η)Ο χρόνος υπηρεσίας των αξ/κών Ι.Γ.Υ. εις Μονάδας του Συστήματος Ελέγχου και προειδοποιήσεως (Σ.Α.Ε.), Μοίρας και Σμηνών «ΝΙΚΗ» και Σμήνος Ελικοπτέρων εξομοιούται με τοιούτον υπηρεσίας εις Μοίραν ή Σμήνος Αεροσκαφών. θ)Ο χρόνος υπηρεσίας των Αξ/κών Ελέγχου Αεραμύνης (Ε.Α.) εις Κέντρον Συντονισμού Ερεύνης Διασώσεως (Κ.Σ.Ε.Δ.) εξομοιούται με τοιούτον υπηρεσίας Μονάδος του συστήματος Ελέγχου και Προειδοποιήσεως (Σ.Α.Ε.).    38.Β.ε.12 Αξιωματικοί Αεροπορίας   177 ι)Ο χρόνος υπηρεσίας των Αξ/κών Αμύνης Αεροδρομίων ως Επιτελών Αεραμύνης εις Αεροπορικόν Αρχηγείον ή Πτέρυγα ή Ανεξάρτητον Σμηναρχίαν ή Μοίραν εξομοιούται με τοιούτον εις Διοίκησιν Μοίρας Προστασίας Αεροδρομίων. ια)Ο χρόνος υπηρεσίας των Σμηναγών και Επισμηναγών ειδικοτήτων Οικονομικών και Εφοδιασμού ως Επιτελών ή Αξιωματικών Οικονομικών Υπηρεσιών ή τοιούτων Εφοδιασμού εις Αεροπορικά Αρχηγεία, 201 Α.Υ.Α., 202 Κ.Ε.Α. ή Διοίκησιν Αγωγών Καυσίμων εξομοιούται με τοιούτον υπηρεσίας Επόπτου Οικονομικών Υπηρεσιών ή Τμηματάρχου Εφοδιασμού ή Διοικητού Μοίρας Εφοδιασμού και Τροφοδοσίας εν Μονάδι. ιβ)Ο χρόνος υπηρεσίας των Σμηναγών Τεχνικών Συντηρήσεως Αεροπορικών Εγκαταστάσεων (Σ.Α.Ε.) εις Διευθύνσεις Γ4 και Γ5 του Γ.Ε.Α. εξομοιούται με τοιούτον Μονάδος. ιγ)Ο χρόνος υπηρεσίας των Σμηναγών και ανωτέρων Αξ/κών (πλην των εν τοις ανωτέρω εδαφ. ς, ζ και ιβ περιλαμβανομένων) εις τα Επιτελεία Γενικών Επιτελείων Κ.Υ.Π., Διεθνών Συμμαχικών Στρατηγείων (Ν.Α.Τ.Ο.) ως και ο τοιούτος καθηγεσίας εις ανωτέρας στρατιωτικάς, Ναυτικάς ή Αεροπορικάς Σχολάς, της ημεδαπής ή αλλοδαπής, υπολογίζεται μόνον προς κάλυψιν του ημίσεος του απαιτουμένου χρόνου Διοικήσεως ή πραγματικής ενασκήσεως καθηκόντων εν εκάστω βαθμώ. ιδ)Ο χρόνος υπηρεσίας των Οικονομικών Αξιωματικών εις Οργανισμούς (Μ.Τ.Β.Α.-Τ.Α.Σ.Α.-Τ.Α.Α.-Π.Ο.Β.Α.- Α.Ο.Ο.Α. και Σ.Υ.Ρ.Υ.) υπαγομένους εις το Γ.Ε.Α. εξομοιούται των μεν Ανθυποσμηναγών και Υποσμηναγών ως τοιούτος Διαχειριστού εν Μονάδι, των δε Σμηναγών και Επισμηναγών ως τοιούτος Διαχειριστού Χρηματικού ή Επόπτου Οικονομικών Υπηρεσιών εν Μονάδι. ιε)Ο χρόνος υπηρεσίας των Σμηναγών και Επισμηναγών Εφοδιασμού εις Μονάδας της Β. Αεροπορίας ως Επιτελών Εφοδιασμού ή Διοικητών Μοιρών Εφοδιασμού ή Διοικητών Μονάδων Καυσίμων ή Διοικητών Μοιρών Τροφοδοσίας ή Προϊσταμένων Λογιστηρίων, εξομοιούται με τοιούτον Τμηματάρχου Εφοδιασμού. ις)Ο χρόνος υπηρεσίας των Ανθυποσμηναγών και Υποσμηναγών Εφοδιασμού ως Επιτελών ή Αξιωματικών Εφοδιασμού εις Αεροπορικά Αρχηγεία, 201 Α.Υ.Α., 202 Κ.Ε.Α. και Διοίκησιν Αγωγών Καυσίμων (Δ.Α.Κ.) ως και ο τοιούτος υπηρεσίας εις Μονάδας της Β. Αεροπορίας ως Επιτελών Εφοδιασμού, Διοικητών Μοιρών Εφοδιασμού, Διοικητών Μονάδων Καυσίμων, Τμηματαρχών Εφοδιασμού, Διοικητών Μοιρών, Τροφοδοσίας και Προϊσταμένων Λογιστηρίων, εξομοιούνται με χρόνον υπηρεσίας Διαχειριστού εν Μονάδι. «ιζ)Ο χρόνος υπηρεσίας των Υποσ/γών και Ανθυποσμηναγών Αμύνης Αεροδρομίων (Α/Α) εις 350 Μοίραν Νίκη εξομοιούται με τοιούτον υπηρεσίας εις Μοίραν ή Σμήνος προστασίας αεροδρομίων. ιη)Ο χρόνος υπηρεσίας των αξιωματικών Ελεγκτών Αεραμύνης εις 350 Μοίραν Νίκη εξομοιούται με τοιούτον εις Σύστημα Αεροπορικού Ελέγχου.      ιθ)Ο χρόνος υπηρεσίας των Επισμηναγών και Σμηναγών Αμύνης Αεροδρομίων (Α/Α) ως Διοικητών Σμηναρχίας Εκπαιδεύσεως ή Κέντρων Ειδικής Εκπαιδεύσεως Αμύνης Αεροδρομίων (Κ.Ε.Ε.Α.Α.) εις Πτέρυγα ή Ανεξάρτητον Σμηναρχίαν εξομοιούται με τοιούτον εις Διοίκησιν Μοίρας ή Σμήνους Προστασίας Αεροδρομίων. κ)Ο χρόνος υπηρεσίας των Υποσμηναγών και Ανθυποσμηναγών Αμύνης Αεροδρομίων (Α/Α) εις Κέντρον Ειδικής Εκπαιδεύσεως Αμύνης Αεροδρομίων (Κ.Ε.Ε.Α.Α.) ή ως Διοικητών Μοιρών Βασικής Εκπαιδεύσεως εις Πτέρυγα ή Ανεξάρτητον Σμηναρχίαν, εξομοιούται με τοιούτον εις Μοίραν ή Σμήνος Προστασίας Αεροδρομίων. κα)Ο χρόνος υπηρεσίας των Επισμηναγών Εφοδιασμού ως Διοικητών Ανεξαρτήτων Μοιρών εξομοιούται με τοιούτον Τμηματάρχου Εφοδιασμού εν Μονάδι. κβ)Ο χρόνος υπηρεσίας των αξιωματικών Ι.Γ.Υ. ως εκπαιδευτών εις Σχολεία ή Κέντρα Εκπαιδεύσεως Αέρος εξομοιούται με τοιούτον εις Μοίραν ή Σμήνος Αεροσκαφών. κγ)Ο χρόνος υπηρεσίας των αξιωματικών Οπλισμού ως Προϊσταμένων Εκπαιδευτικών Κέντρων (Οπλουργών) εις Πτέρυγας εξομοιούται με τοιούτον αξιωματικού Οπλισμού εν Μονάδι». Τα εδάφ. ιζ΄-κγ΄ προσετέθησαν δια της υπ’ αριθ. 207374 της 27 Μαΐου/9 Ιουν. 1961 (ΦΕΚ Β΄ 182) αποφ. Υπ. Εθν. Αμύνης ισχυσάσης από 13 Νοεμ. 1959, οριζούσης εν συνεχεία ότι «τυχόν προσόντα εκ των αναφερομένων εν αυτή κτηθέντα προ της ισχύος του Ν.Δ. 4028/1959 δεν λαμβάνονται υπ’ όψιν έστω και αν η υπηρεσία αύτη ήρξατο προ της ισχύος του Ν.Δ/τος τούτου και συνεχίσθη μεταγενεστέρως».  «κδ)Ο χρόνος υπηρεσίας των Επισμηναγών Ελεγκτών Αεραμύνης εις Μονάδας και Επιτελεία εξομοιούται με τοιούτον εις Σύστημα Αεροπορικού Ελέγχου». Η περίπτ. κδ΄ προσετέθη δια της υπ’ αριθ. 228789 της 16/27 Νοεμ. 1963 (ΦΕΚ Β΄ 530) αποφ. Υπ. Εθν. Αμύνης, ης η ισχύς ανατρέχει από 13 Νοεμ. 1959. ΙΙ.1.Καθορίζονται αι Αεροπορικαί Υπηρεσίαι και Καταστήματα, άτινα κατά την έννοιαν του άρθρ. 16 παρ. 8 του Ν.Δ. 4928/1959 δεν είναι Μονάδες, ως ακολούθως:                 (Αντί της σελ. 185(α) Σελ. 185(β) Τεύχος 550-Σελ. 111 Αξιωματικοί Αεροπορίας 38.Β.ε.12   178 α)Γενικόν Επιτελείον Εθνικής Αμύνης (Γ.Ε.ΕΘ.Α.). β)Γενικόν Επιτελείον Αεροπορίας (Γ.Ε.Α.) εξαιρουμένων των παρ’ αυτώ Μονάδων (Μ.ΓΕΑ) και (Μ.«Σ»). γ)Ανωτάτη Υγειονομική Επιτροπή Αεροπορίας (Α.Υ.Ε.Α.). δ)Ελεγκτήριον Δαπανών Αεροπορίας (ΕΛ.Δ.Α.). ε)Ελεγκτήριον Υλικού Αεροπορίας (ΕΛ.Υ.Α.). ς)Μετοχικόν Ταμείον Βασ. Αεροπορίας (Μ.Τ.Β.Α.). ζ)Ταμείον Αλληλοβοηθείας Στρατιωτικών Αεροπορίας (Τ.Α.Σ.Α.). η)Υπηρεσία Προμηθειών Γ.Ε.Α. θ)Διοικ. Δικαστήριον Αεροπορ. Επιτάξεων (Δ.Δ.Α.Ε.). ι)127 Σμηναρχία Αερ. Βάσεως (127 Σ.Α.Β.) μόνον ως προς το παρ’ αυτή Σμήνος Διερχομένων. 2.Η, εις τα άνω αναφερόμενα Επιτελεία, Αεροπορικάς Υπηρεσίας και καταστήματα, υπηρεσία των Αξ/κών εν γένει της Βασ. Αεροπορίας δεν δύναται να θεωρηθή ως χρόνος διοικήσεως ή πραγματικής ενασκήσεως καθηκόντων, προς απόκτησιν των υπό του άρθρ. 16 του Ν.Δ. 4028/1959 προβλεπομένων ειδικών τυπικών προσόντων, επιφυλαττομένων των εν παρ. 1 εδάφ. ς΄, ζ΄, ιβ΄, ιγ΄, ιδ΄ και ις΄ της παρούσης οριζομένων. ΙΙΙ.Ομοίως ορίζεται ότι ο χρόνος υπηρεσίας των Αξ/κών εν γένει της Βασ. Αεροπορίας εις τας κατωτέρω μνημονευομένας Υπηρεσίας, δεν δύναται, κατά την έννοιαν των προμνησθεισών διατάξεων, να θεωρηθή ως διανυθείς εν Αεροπορική Μονάδι, επιφυλαττομένων των εν παρ. 1 εδάφ. ιδ΄ της παρούσης οριζομένων, ήτοι: α)Γραφεία Υπουργού ή Υφυπουργού Εθνικής Αμύνης (Υ.ΕΘ.Α.). β)Στρατ. Οίκος Αυτού Μεγαλειότητος (Σ.Ο.Α.Μ.). γ)Υπηρεσία Πολιτικής Αεροπορίας (Υ.Π.Α.) δ)Σχολή Εθνικής Αμύνης (Σ.ΕΘ.Α.). ε)Αυτόν. Οικοδομικός Οργανισμός Αξ/κών (Α.Ο.Ο.Α.). ς)Λέσχη Ενόπλων Δυνάμεων. ζ)Υπηρεσία Κρατικών Προμηθειών. IV.Η ισχύς της παρούσης ανατρέχει από13 Νοεμ. 1959, αφ’ ης ίσυσε το Ν.Δ. 4028/1959.     Σελ. 186(β) Τεύχος 550-Σελ. 112 V.Από της ισχύος της παρούσης παύουσιν ισχύουσαι αι προγενέστεραι υπ’ αριθ. 113/1956 και 175/1958 αποφάσεις του Α.Σ.Α., ως και αι εκδοθείσαι υπ’ αριθ. 31652/18.7.1956 (ΦΕΚ Β΄ 148/26.7.56) και 30037/9.8.1958 (ΦΕΚ. Β΄ 225/16.8.58) αποφάσεις του Υφυπουργού Εθνικής Αμύνης, σχέσιν έχουσαι με τον καθορισμόν των Μονάδων ΕΒΑ και ειδικών τυπικών προσόντων Αξ/κών ΕΒΑ.